**Nr. \_\_\_\_ Prot.**

**KONTRATË SHËRBIMI**

E lidhur sot, në datë \_\_\_.\_\_.2018, ndërmjet palëve të mëposhtme:

1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, anëtar i Institutit të Ekspertëve Kontabël të Autorizuar, që më poshtë do të quhet OFRUESI I SHËRBIMIT

**DHE**

2. KOMISIONIT QENDROR TË ZGJEDHJEVE, i përfaqësuar në këtë kontratë nga Z. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, i autorizuar që më poshtë do të quhet POROSITËSI,

**Neni 1**

**OBJEKTI I KONTRATËS**

* 1. Objekt i kësaj kontrate është:

Kryerja e auditimit ligjor të detyrueshëm të fondeve të përftuara dhe të shpenzuara gjatë vitit kalendarik 2017, për partitë politike në përputhje me ligjin nr. 8580, datë 17.02.2000, “Për partitë politike” i ndryshuar, aktet nënligjore të KQZ të miratuara për këtë qëllim, ligjin nr.10091, datë 05.03.2009 “Për Auditimin Ligjor, Organizimin e Profesionit të Ekspertit Kontabël të Regjistruar dhe Kontabilistit të Miratuar” dhe Ligjin nr.9228, datë 29.04.2004 “Për Kontabilitetin dhe Pasqyrat Financiare”, si dhe aktet nënligjore të nxjerra në bazë dhe për zbatim te tyre.

**Neni 2**

**REFERENCA LIGJORE**

Dipozitat e kësaj kontratë i referohen pjesës VII, kreu II i Kodit Zgjedhor të Republikës së Shqipërisë, ligjit nr. 8580, datë 17.02.2000, “Për Partitë Politike” i ndryshuar, udhëzimit të KQZ-së nr. 8, datë 25.03.2009 “Për miratimin e kritereve dhe procedurat për përzgjedhjen dhe emërimin e ekspertëve kontabël të licensuar për auditimin e fondeve të përfituara dhe të shpenzuara nga subjektet zgjedhore për fushatën zgjedhore dhe auditimin financiar vjetor”, i ndryshuar.

**Neni 3**

**ÇMIMI I CAKTUAR**

3.1 Ofruesi i Shërbimeve do të paguhet në normat standarde orare. Norma standarde e orëve të ofruesit të shërbimeve është 3000 (tremijë) lekë në varësi të numrit të orëve të shërbimeve profesionale të shpenzuara për auditim.

3.2 Shuma totale e kësaj kontrate do të përcaktohet me një shtesë kontrate, si aneks i kontratës, i cili do të hartohet pasi ofruesi i shërbimit të paraqesë planin e punës të miratuar nga partia e audituar, ku të përcaktohen edhe orët e punës mbi bazën e sasisë fondeve të audituara.

3.3 Tarifat nuk përfshijnë TVSH-në.

**Neni 4**

**MËNYRA E PAGESËS DHE RREGULLAT E FATURIMIT**

4.1 Pagesa do të kryhet në monedhë shqiptare (Lekë).

4.2 Për shërbimin e kryer nga Ofruesi i Shërbimit do të lëshohet një faturë tatimore. Fatura duhet të tregojë (i) llojin e shërbimit, (ii) emrin e subjektit të audituar,(iii) llojin dhe shumën e disbusimeve. Fatura së bashku me dokumentacionin mbështetës do të dorëzohet në Komisionin Qëndror të Zgjedhjeve.

4.3 Partia politike pas përfundimit të auditimit transferon menjëherë fondet e nevojshme në llogarinë e Komisionit Qendror të Zgjedhjeve. Porositësi është i detyruar të paguajë çmimin e caktuar në nenin 4 të kësaj kontrate, brenda 10 ditëve nga transferimi i fondeve nga partitë politike dhe në çdo rast pas marrjes në dorëzim të faturës tatimore të shitjes nga Ofruesi i Shërbimit.

**Neni 5**

**TË DREJTAT DHE DETYRIMET E OFRUESIT TË SHËRBIMIT**

5.1 Ofruesi i Shërbimit merr përsipër kryerjen e shërbimeve të përcaktuara në nenin 1 (një) të kësaj kontrate.

5.2 Ofruesi i Shërbimit është i detyruar të marrë përsipër ta kryejë shërbim pranë ambienteve të partisë politike që do të auditojë.

5.3 Ofruesi i shërbimit, në funksion të ushtrimit të detyrës duhet të verifikojë cdo informacion, dokument, llogari bankare apo të dhënë, që ka të bejë me financinim dhe shpenzimet e kryera nga partitë politke si dhe të marë deklarata nga drejtuesit e partisë politke që auditon për cështjet që i nevoijiten për të kryer shërbimin.

5.4 Ofruesi i shërbimit duhet të kryejë auditimin e partive politike nëpërmjet kontrollit të dokumentit financiar e të llogarive kontabël të partive politike, të subjekteve të lidhura drejtëpërdrejtë ose tërthorazi, me partitë politike apo që ndodhen nën kontrollin e tyre.

5.5 Ofruesi i Shërbimit duhet të depozitojë në Komisionin Qëndror të Zgjedhjeve raportin e auditimit brenda 30 ditëve nga data e lidhjes së kontratës. Raporti i auditimit duhet të depozitohet brenda 30 ditëve nga data e lidhjes së kontratës edhe në format elektronik.

5.6 Ofruesi i shërbimit së bashku me raportin e auditimit dorëzon të plotësuar pyetësorin udhëzues bashkëlidhur kësaj kontrate.

5.7 Ofruesi i Shërbimit duhet të hartojë Raportin e auditimit me profesionalizëm, në përputhje me ligji nr. 8580, datë 17.02.2000, “Për Partitë Politike” i ndryshuar, ligjin nr.10091 datë 05.03.2009 “Për Auditimin Ligjor, Organizimin e Profesionit të Ekspertit Kontabël të Regjistruar dhe Kontabilistit të Miratuar” dhe Ligjin nr.9228, dt. 29.04.2004 “Për Kontabilitetin dhe Pasqyrat Financiare”, dhe aktet nënligjore të nxjerra në bazë dhe për zbatim te tyre.

5.8 Ofruesi i Shërbimit nuk mund të përfshijë në raportin e auditimit, të dhëna personale të personave që i kanë dhuruar subjektit zgjedhor, shuma më pak se 100 000 (njëqind mijë) lekë.

5.9 Ofruesi i Shërbimit duhet të paraqitet në KQZ, sa herë kjo e fundit ta thërras për sqarime të nevojshme, pas depozitimit të raportit përfundimtar.

5.10 Ofruesi i Shërbimit në çdo rast duhet të njoftojë për kryerjen e auditimit ligjor, subjektin auditues më shkrim nëpërmjet Postës Shqiptare, sipas adresës së dhënë nga Komisioni Qëndror i Zgjedhjeve.

**Neni 6**

**TË DREJTAT DHE DETYRIMET E POROSITËSIT**

6.1 Porositësi është i detyruar të njoftojë menjëherë Ofruesit të Shërbimit të dhënat e partisë politike, ku përfshihen:

1. Adresa, sipas të dhënave në Regjistrin e Partive Politike të regjistruar në Gjykatën e Rrethit Gjyqësor Tiranë.
2. Emrin/mbiemrin dhe adresën e kryetarit dhe të financierit të partisë, nëse subjekti është parti politike.

6.2 Porositësi është i detyruar të paguajë çmimin përkatës të përcaktuar në nenin 4 të kësaj kontrate.

**Neni 7**

**NËNSIPËRMARRJA**

Ofruesi i Shërbimit nuk mund t’ia japë me nënsipërmarrje kryerjen e shërbimit të përcaktuar në këtë kontratë.

**Neni 8**

**KOFIDENCIALITETI**

8.1 Ofruesi i Shërbimit nuk duhet të bëjë publike asnjë informacion apo dokumentacion konfidencial të marrë gjatë auditimit që ka të bëjë me partinë politike, përveç se me miratimin nga Porositësi për të zbuluar një informacion të tilë.

8.2 Detyrimi i konfidencialitetit do të jetë në fuqi deri në përfundimin e kësaj kontrate.

**Neni 9**

**ZGJIDHJA E KONTRATËS**

9.1 Kjo kontratë hyn në fuqi që nga data kur nënshkruhet nga të dy palët dhe është e vlefshme deri në plotësimin e detyrimeve të përcaktuara në këtë kontratë në ligj dhe aktet nënligjore.

9.2 Kjo kontratë mund të ndërpritet nga secila palë përpara përfundimit të afatit të përcaktuar në të, pala zgjidhëse duhet të njoftojë me shkrim palën tjetër 20 (njëzetë) ditë përpara. Njoftim për ndërprerejn e kontratës duhet të jetë i arsyetuar në të kundërt pala zgjidhëse i paguan palës tjetër një dëmshpërblim në masën e dyfishit të çmimit të caktuar në nenin 4 (katër) të kësaj kontrate.

9.3 Sidoqoftë, Ofruesi i Shërbimeve duhet të përfundojë çdo detyrë të caktuar nga Porositësi para se data e përfundimit të njoftimit të marrë nga pala tjetër. Ndërprerja e kontratës mbetet e vlefshme edhe në qoftë se pala ndërprerëse nuk arrin të japë arsyet për ndërprerjen.

9.4 Kur njëra nga palët e kësaj kontrate, nuk përmbush detyrimet e veta, pala tjetër e kësaj kontrate, sipas rastit mund të kërkojë përmbushjen e detyrimit, ose zgjidhjen e kontratës, sipas nenit 698 të Kodit Civil.

**NENI 10**

**ZGJIDHJA E MOSMARRËVESHJEVE**

Për çdo mosmarrëveshje apo konflikt që mund të lindë në të ardhmen ndërmjet tyre, palët e diskutojnë dhe mundohen t’i zgjidhin ato me mirëkuptim. Në të kundërt i drejtohen Gjykatës Administrative të Shkallës së Parë Tiranë për t’i zgjidhur ato.

**NENI 11**

**DISPOZITA TË FUNDIT DHE PËRMBYLLËSE**

11.1 Për çka nuk është parashikuar në këtë kontratë, do të zbatohet legjislacioni shqiptar në fuqi.

11.2 Komunikimi midis palëve do të jetë i vlefshëm vetëm kur bëhet me shkrim.

11.3 Të gjitha shtesat dhe ndryshimet që mund ti bëhen kësaj kontrate janë të vlefshme dhe bëhen pjesë e kësaj kontrate vetëm nëse bëhen me shkrim dhe firmosur rregullisht nga palët apo përfaqësuesit e tyre të autorizuar.

Kontrata përpilohet në katër kopje, me të njëjtën fuqi ligjore, dhe pasi u gjend e rregullt nënshkruhet nga të dy palët pa vërejtje.

**PËR KQZ**

**POROSITËSI OFRUESI I SHËRBIMIT**

**KRYETAR EKSPERTI KONTABËL**

**ZV/KRYETAR**

**Denar BIBA**

**ZV/KRYETAR**

**Denar BIBA**

**Klement ZGURI**

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

**ZV/KRYETAR**

**Denar BIBA**

\_\_\_\_\_\_\_\_\_\_\_\_\_